Page:Ludus Coventriae (1841).djvu/230

 And assay into that synne yf he may be brought, Anon forthe ryght. Syr, ȝitt onys I pray to the, To this hyȝ hyl com forthe with me, I xal the shewe many a ceté, And many a wurthy syght.

Tunc Jhesus transit cum diabolo super montem et diabolus dicit,

Into the northe loke fforthe evyn pleyn, The towre of Babylony ther mayst thou se; The ceté of Jerusalem stondyth ther ageyn, And evyn ffast therby stondyth Galylé. Nazareth, Naverne, and the kyngdom of Spayn, ȝabulon, and Neptalym, that is a ryche countré, Both ȝebee and Salmana, thou mayst se serteyn, Itayl and Archage that wurthy remys be, Bothe Jannense and Jurye. Rome doth stonde before the ryght, The temple of Salamon as sylver bryght, And here mayst thou se opynly with syght Bothe ffraunce and Normandye.

Turne the now on this syde and se here Lumbardye, Of spycery ther growyth many an erbalys; Archas and Aragon, and grett Almonye, Parys and Portyngale, and the towne of Galys: Pownteys and Poperynge, and also Pycardye, Erlonde, Scottlonde, and the londe of Walys. Grete pylis and castellys thou mayst se with eye, ȝa, and alle the wyd werde without mo talys, Alle this longygh to me. If thou wylt knele down to the grownde, And wurchepp me now in this stownde,